Diari Oficial de la Generalitat Valenciana


Sumari del DOGV 5648, del 27-11-2007 (2007/13645)

Assumpte civil 000379/2006-A. Notificació de la sentència a Bip Bip Max Mobile, SL, i altre.
--------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13940


Data del document
:   18-10-2007

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Assumpte civil 000379/2006-A. Notificació de la sentència a Bip Bip Max Mobile, SL, i altre. [2007/13013]  
Judici: judici verbal 379/2006  
Part demandant: Banesto Renting, SA  
Part demandada: Bip Bip Max Mobile, SL, i Máximo de Mora Pascual  
En el judici a què es fa referència s'ha dictat la resolució el text de la qual, literalment, diu així:  
«Sentència número 145/2007  
Jutgessa que la dicta: María del Rosario Puig López  
Lloc: Alcoi (Alacant)  
Data: 18 d'octubre de 2007  
Part demandant: Banesto Renting, SA  
Advocat: JerónimoCaravaca Cid  
Procurador: José Blasco Santamaría  
Part demandada: Bip Bip Max Mobile, SL, i Máximo de Mora Pascual  
María del Rosario Puig López, jutgessa titular del Jutjat de Primera Instància número 4 d'Alcoi i partit judicial, ha vist les presents actuacions de judici verbal número 379/2006, seguides a instància de Banesto Renting, SA, representat pel procurador el senyor Blasco Santamaría i assistit del lletrat el senyor Caravaca Cid, contra Bip Bip Max Mobile, SL, i Máximo de Mora Pascual, declarats en rebel·lia processal.  
D'estos es deduixen els següents:  
Antecedents de fet  
1. Va correspondre a este Jutjat ser-ne sabedor, per torn de repartiment, de la demanda de judici verbal interposada pel procurador indicat més amunt, en nom i representació de Banesto Renting, SA, contra Bip Bip Max Mobile, SL, i Máximo de Mora Pascual, que va exercitar acció de reclamació de quantitat per un import de 1.391,14 euros, interessos i costes.  
2. Admesa a tràmit la demanda d'este plet, que cal substanciar mitjançant les normes de judici verbal d'acord amb els articles 250.1.10, 437 i següents de la Llei d'Enjudiciament Civil, es va citar les parts, després de successives incidències processals, a la vista celebrada el 18 d'octubre de 2007, a la qual no van comparéixer els demandats, per la qual cosa se'ls declara en rebel·lia processal. La part actora es va ratificar en la seua demanda i va proposar la documental per reproduïda, després d'això i amb l'admissió prèvia es declaren les actuacions vistes per a sentència.  
3. En la tramitació del procediment s'han observat tots els requisits i prescripcions legals.  
Fonaments de dret  
1. L'actora exercita la seua acció a l'empara d'un contracte d'arrendament de béns mobles o de renting subscrit en data 16 de juliol de 2003, doc. 2 demanda, en què la mercantil consta com a arrendatària i actua el senyor De Mora com a representant legal i en aquells moments fiador solidari, en relació amb una màquina marca Gestetner dotada de fotocopiadora 3.220, fax, impressora, dúplex i introductor amb el número de sèrie AH28021438, tot això per un termini de 36 mesos, comptadors des del lliurament del bé arrendat a raó de 83,96 euros mensuals més l'impost sobre el valor afegit.  
Els codemandats, davant la seua incompareixença a judici no justificada, són declarats en rebel·lia processal amb tots els efectes legals que això suposa i recullen els articles 496 i següents de la Llei d'Enjudiciament Civil. Esta figura, tradicional en el nostre Dret, implica una contestació de caràcter fictici que determina l'oposició del demandat a la pretensió exercitada de contrari, de forma que subsistixen per a la part actora les càrregues de provar els fets constitutius en què fonamenta aquella (article 217.2 i concordants de la Llei d'Enjudiciament Civil).  
Endinsant-se en el fons de l'assumpte, sembla que la mensualitat acordada per l'arrendament del bé es va deixar de pagar, cosa que va determina la resolució anticipada del contracte segons les clàusules tercera i huitena de l'esmentat conforme doc. 3 no impugnat, certificat de la part actora on es fan constar estos extrems i el desglossament del deute reclamat hui 31 de gener de 2006 i que es comunica fefaentment i en reiterades ocasions als codemandats sense obtindre cap resposta, doc. 4 a 9.  
Dit això, acreditada la realitat del deute per l'actor en la forma escaient mitjançant la documental aportada i no així el pagament o extinció del deute pels codemandats, sent-ne esta la seua principal obligació d'acord amb les normes generals de càrrega de la prova, articles 217 i 1.156 del Codi Civil, és per això que procedix estimar la demanda íntegrament i condemnar aquells al pagament de la quantitat de 1.391,14 euros.  
2. En matèria d'interessos i atés el pronunciament estimatori, els codemandats hauran de pagar els que s'han pactat al contracte i els moratoris expressament sol·licitats en la demanda des de l'impagament fins al seu pagament complet.  
3. En matèria de costes, i d'acord amb l'article 394.1 de la Llei d'Enjudiciament Civil, s'establix la imposició a la part que tinga desestimades íntegrament les seues pretensions, en este cas els ja condemnats.  
Vists els preceptes legals esmentats i els altres aplicables de manera general i pertinent.  
Dispositiva  
Que amb l'estimació íntegra de la demanda promoguda per la representació de Banesto Renting, SA, contra Bip Bip Max Mobile, SL, i Máximo de Mora Pascual, declarats en rebel·lia processal, condemne estos de forma solidaria a pagar a la part actora la quantitat de 1.391,14 euros, més els interessos pactats i moratoris indicats, així com a la devolució del bé arrendat, tot això amb imposició de costes.  
Notifiqueu la present resolució a les parts amb l'advertència que esta no és ferma i que contra esta resolució s'hi pot interposar un recurs d'apel·lació que cal preparar davant este Jutjat i per a l'Audiència Provincial d'Alacant, en el termini de cinc dies comptadors des de l'endemà de la notificació.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada Bip Bip Max Mobile, SL, i Máximo de Mora Pascual, els últims domicilis coneguts dels quals van ser el carrer de l'Arquebisbe Doménech, número 28, d'Alcoi, i el carrer d'Isabel la Catòlica, número 24, d'Alcoi, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este Jutjat i en el Diari Oficial de la Comunitat Valenciana per a portar a efecte la diligència de notificació de la sentència als demandats ressenyats.  
Alcoi, 18 d'octubre de 2007.- El secretari judicial: Alexandre Ros Ros.